Lapin yliopiston ylioppilaskunta

Lapin yliopiston ylioppilaskunta (LYY) on Lapin yliopiston opiskelijoiden etu- ja palvelujärjestö. Lapin yliopiston ylioppilaskunta on julkisoikeudellinen yhteisö, jonka jäseniä ovat Lapin yliopistossa ylempää tai alempaa korkeakoulututkintoa suorittavat opiskelijat. Myös jatko- ja vaihto-opiskelijoilla on mahdollisuus liittyä ylioppilaskunnan jäseneksi. Jäseniä Lapin yliopiston ylioppilaskunnassa on yli 4 000.

LYY perii kaikilta jäseniltään jäsenmaksun, joka ennen sisälsi myös Ylioppilaiden terveydenhoitosäätiön terveydenhoitomaksun. Vuoden 2021 voimaan astuneen lakimuutoksen johdosta YTHS:n terveydenhoitomaksun perii Kansaneläkelaitos. Jäsenmaksu lukuvuodelle 2025–2026 on 61 euroa. Jäsenmaksu on yksi Suomen ylioppilaskuntien edullisimmista. 

Lapin yliopiston ylioppilaskunnan varsinaista toimintaa kutsutaan aatteelliseksi toiminnaksi. Ylioppilaskunta omistaa kaksi osakeyhtiötä. Rovaniemen Laky Oy:n liiketoimintaan kuuluu sen omistaman, Rovaniemen keskustassa sijaitsevan kiinteistön hallinnointi ja vuokraus. Lapin Lyyli Oy:n liiketoimintaa ovat Lapin yliopistolla sijaitsevien kahvila Meidän Lovisan toiminta.

 Lapin yliopiston ylioppilaskunnan organisaatio 

Edustajisto
Ylioppilaskunnan ylintä päätösvaltaa käyttää joka toinen vuosi vaaleilla valittava 20-jäseninen edustajisto, joka kokoontuu noin kerran kuukaudessa. Edustajisto päättää muun muassa LYY:n talousarviosta, toimintasuunnitelmasta, jäsenmaksusta ja jakaa projektiavustukset. Edustajiston kokoukset ovat avoimia kaikille LYY:n jäsenille. 

 Edustajiston puheenjohtajisto 12/2025-11/2026 
+Puheenjohtaja1. varapuheenjohtaja2. varapuheenjohtajaMiikka Keränen (TAO-lista)Ella Siltanen (Rollo Viva)Roope Mäkinen (Artiklan edustajistolista)

 Edustajiston kokoonpano 12/2025-11/2027 
20-paikkaisen edustajiston suurimmat edustajistoryhmät ovat oikeustieteilijöiden ainejärjestön Artiklan kuudella paikalla sekä taideopiskelijoiden ainejärjestö TAOn edustajistoryhmä neljällä paikallaan. Muilla edustajistoryhmillä on paikkoja seuraavasti: Rollo Viva (4), YTK:n superlista (2), KTK:n mahtilista (2), Kokoomus (1) ja Neliapila (1).
+EdustajistoryhmäPaikkojen määräArtiklan edustajistoryhmä6TAO-lista4Rollo Viva4YTK:n Superlista2KTK-Mahtilista2Kokoomus1Neliapila1

 Hallitus 
Ylioppilaskunnan käytännön toimintaa hoitaa vuosittain valittava hallitus, johon kuuluu puheenjohtaja, sekä 4-8 jäsentä. Hallituksen valitsee ylioppilaskunnan edustajisto. 
+Hallitus 2026Inari Turkia puheenjohtajaHenriikka AhoJasmin KaarnivuoTimo KorkiakoskiEetu MarkkanenEeda MykkänenNiklas Näsälä

 Työntekijät ja lehti 
Ylioppilaskunnan edustajiston ja hallituksen alaisia toimihenkilöitä ovat työntekijät. Asiantuntijoita on neljä: pääsihteeri, edunvalvonta-asiantuntija, viestintäasiantuntija sekä palvelu- ja hallintoasiantuntija. Pääsihteerinä toimii Esa-Pekka Tuppi. Ylioppilaskunnan edunvalvonta-asiantuntijana toimii Krista Ulkuniemi, viestintäasiantuntijana Santeri Kinnunen ja Palvelu- ja hallintoasiantuntijana Joel Liukkonen. Lapin ylioppilaslehden toimittaminen loppui helmikuussa 2024.  Työntekijät

 Lähteet 

 Aiheesta muualla 
LYY:n kotisivut
Lapin yliopiston ylioppilaskunta Instagramissa
Lapin yliopiston ylioppilaskunta Facebookissa

Luokka:Ylioppilaskunnat
Luokka:Lapin yliopisto